open-index/open-wikipedia-markdown huggingface dataset:
Hvem skal dømme?

***Hvem skal dømme?*** er det fjerde albumet til Håkon Banken utgitt på Triola i . 

I tillegg til tittelsporet «*Hvem skal dømme?*» finnes Håkon Bankens signaturlåt «*Riktige venner*». Sangen ble etterhvert spilt inn av en rekke artister og har oppnådd enorm popularitet i Danmark. På denne produksjonen skrev Banken sju av låtene selv, samt samskrev/oversatte resten. 

## Sporliste
#«Hvem skal dømme»  (Håkon Banken)
#«På Flisa»  (Håkon Banken)
#«Sharo Lørverud Busfrø»  (Håkon Banken)
#«Riktige venner»  (Håkon Banken)
#«Semesterminnen från Dalarna»  (Håkon Banken)
#«Pappa kan jeg kalle henne mamma»  (Bill & Dotti West/Håkon Banken)
#«I rettssalen»  (R.Hendelson/M.Dickson/H.Duelien/R.Row/Håkon Banken)
#«Minnenes sång»  (Tommy Andersson/Anne Märtha Larson)
#«I Hof er det gætt å bo»  (Ted & Kenneth Gårdesstad/Håkon Banken)
#«Jeg forlanger ingen roser»  (Håkon Banken)
#«Jeg savner deg i kveld»  (Håkon Banken)
#«Om jeg gråter»  (G.Lindberg/Håkon Banken)

## Utgivelser
* 1980 LP/MC Arne Bendiksen A/S TNLP 76.

## Referanser


## Eksterne lenker
*
Ralph L. Wilson

**Ralph L. Wilson** (født 1872, død 1951) var teknisk ingeniør i Bergen. I 1891 reiste han til USA og var blant annet med som konstruktør for verdensutstillingen i Chicago i 1893. Han reiste også til München hvor han fullførte sin tekniske utdannelse og tok sin ingeniøreksamen. I 1909 ble han vannverkssjef i Bergen og kommer til å lede damprosjektene i byfjellene. Han hentet mange av ideene sine fra utlandet og en del av utstyret konstruerte han selv. Deriblant brannhydrantene med byvåpenet på som gikk under navnet ”Bergenshydranten”.

Ralph Wilson var også en dyktig amatørfotograf. Han begynte å fotografere rundt 1895 og fotograferte aktivt både i jobbsammenheng og på fritid. Bildene er som oftest estetiske vakre og mange viser hans humoristiske side. Ralp L. Wilson var også eksperimentell i måten han presentere sine bilder på. Deler av hans fotografiske uttrykk høre hjemme i piktoralismen. Bildene er donert til Billedsamlingen ved Universitetsbiblioteket i Bergen og består av ca 2800 negativer.

## Eksterne lenker
* Billedsamlingen, Universitetsbiblioteket i Bergen
Vivian Maier

**Vivian Maier** (1926–2009) var en amerikansk gatefotograf, oppvokst i Frankrike. 

Hun var datter av franske Maria Jaussaud og østerrikske Charles Maier av jødisk bakgrunn. Faren forlot moren og datteren i 1930-årene. Da hun var 25 flyttet hun til New York, og etterhvert havnet hun i Chicago, hvor hun begynte å arbeide som barnepike, noe hun holdt på med i omtrent 40 år. I løpet av den tiden tok hun rundt 100&nbsp;000 fotografier, hovedsakelig av mennesker på gatene i Chicago, men også i andre land da hun reiste noe. Selvportrettene var i form av speilbilder  i speil, glass og andre blanke flater på gaten.

Hennes fotografier var ukjent inntil lokalhistorikeren John Maloof kjøpte noen av negativene hennes på en auksjon i 2007. Han ble fascinert og klarte å spore opp resten av negativene og eiendelene hennes i 2009, etter hennes død. Bildene har blitt vist på auksjoner i Norge (av The Apartment no. 2 på Tjuvholmen) og i Danmark, og hennes første separatutstilling var på Chicago Cultural Center i Chicago fra januar til april 2011. 

## Referanser


## Eksterne lenker
* 
* 
*  Chicago Tonight - historien om oppdagelsen av bildene på YouTube (film)
Wikitravel

**Wikitravel** er et wiki-prosjekt for å lage en reiseguide for hele verden. Den engelskspråklige versjonen startet 24. juli 2003.

Den 20. april 2006 meddelte Wikitravel at de gikk sammen med World66. Wikitravel eies av Internet Brands.

I 2007 vant Wikitravel Webby Awards.

## Se også
* Wikivoyage

## Eksterne lenker
*
Strandskuddvikler

**Strandskuddvikler** (*Lobesia littoralis*) er en sommerfugl i gruppen av viklere (Tortricidae).  

## Utseende
En middelsstor vikler (vingespenn 12-15 millimeter), forholdsvis tettbygd. Forvingen er brunlig med to brede, gulaktige tverrbånd. Bakvingen er lyst brunlig.

## Levevis
Arten lever nesten utelukkende ved kysten, der hovednæringsplanten fjærekoll (*Armeria maritima*) vokser. Den kan imidlertid også forekomme i hager der denne er plantet. Larvene lever på blomsterhoder og frø av fjærekoll, av og til også på tiriltunge (*Lotus corniculatus*). De voksne viklerne flyr i juni-juli og igjen i en ny generasjon i september, fra ettermiddag utover.

## Utbredelse
Den er utbredt i Nord-Afrika og det vestlige Europa, inkludert Island.
I Norge finnes den langs kysten nord til Hordaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Lobesia]]* Guene, 1845
******** **strandskuddvikler**, *Lobesia littoralis* (Humphreys & Westwood, 1845)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lobesia_littoralis.html
* *Lobesia littoralis* på UK Moths: https://web.archive.org/web/20111016191708/http://ukmoths.org.uk/show.php?bf=1109
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364230

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Smørbukkskuddvikler

**Smørbukkskuddvikler** (*Lobesia bicinctana*) er en sommerfugl i gruppen av viklere (Tortricidae).  

## Utseende
En middelsstor (vingespenn 12-14 millimeter) vikler, nokså tettbygd. Forvingen er mørkbrun innerst ved roten, så følger et bredt, hvitt tverrbånd og en rødbrunt område med en svart skråstrek, deretter et smalt, hvitt tverrbånd og en stor, rødbrun flekk. Vingespissen er mørk. Bakvingen er lys brunlig, blekere ved roten.

## Levevis
Larvene utvikler seg i stilker og toppskudd av smørbukk (*Hylotelephium maximum*).

## Utbredelse
Den er utbredt i Vest- og Mellom-Europa, bortsett fra Storbritannia, og finnes også i det nordlige Asia.
I Norge finnes den langs kysten til Vest-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Lobesia]]* Guene, 1845
******** **smørbukkskuddvikler**, *Lobesia bicinctana* (Duponchel, 1844)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lobesia_bicinctana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364219

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
David Thompson (politiker)

**David Thompson** (født 25. desember 1961 i London, død 23. oktober 2010) var den sjette statsministeren på Barbados. Han var statsminister fra januar 2008 og frem til sin død av kreft i bukspyttkjertelen den 23. oktober 2010.

Thompson er den tredje sittende statsministeren på Barbados som døde i statsministerembedet, etter Tom Adams i 1985 og Errol Barrow i 1987. Han er også den 7. regjeringssjef i et CARICOM-land som døde som regjeringssjef siden CARICOM ble grunnlagt i 1973.

Thompson gikk på barneskolen ved St Gabriel's Junior School og senere på Combermere videregående skole. Han har juridisk utdannelse fra Hugh Wooding Law School. Thompson ble uteksaminert med laud fra University of the West Indies Law School i 1984. Han underviste som lærer på deltidsstudium i juss ved University of the West Indies, fra 1986 til 1988.

Thompson var gift med Marie Josephine-Mara (født Giraudy), som ble født i Saint Lucia. Paret fikk tre døtre. Misha, Oya og Osa-Marie Familien bodde i Mapps, St. Philip, men Thompson bodde for det meste i den offisielle statsministerresidensen.

## Referanser


## Eksterne lenker
*
Rudolf Barsjaj

**Rudolf Borisovitsj Barsjaj** (russisk Рудольф Борисович Баршай, født 28. september 1924 i Krasnodar kraj i Russland, død 2. november 2010 i Basel i Sveits) var en sovjetisk / russisk dirigent og musiker. Han spilte for det meste på instrumentet bratsj.

Barsjaj ble født i Lobinskaja i Krasnodar kraj, og han studerte ved Moskva-konservatoriet under Lev Tseitlin og Vadim Borisovskij. Han opptrådt som solist og flere ganger sammen med kjente sovjetiske musikere Svjatoslav Richter, David Oistrakh, og som medlem av en trio der også Mstislav Rostropovitsj og Leonid Kogan var med. Han vant flere sovjetiske og internasjonale konkurranser. Han var grunnleggeren av Borodinkvartetten i 1945 og han var medlem av den kvartetten frem til 1953.

I 1955 dannet han Barsjaj Moskva kammerorkester, som han ledet frem til han emigrerte til Vesten i 1977. Han var kunstnerisk leder for Israel Chamber Orchestra fra 1976 til 1981. Fra 1981 til 1982 Barsjaj var sjefsdirigent for Vancouver Symphony Orchestra. Han var gjestedirigent for Orchestre National de France (Det franske nasjonalorkesteret) mellom 1985 og 1986. Han var sjefsdirigent for Bournemouth Symphony Orchestra i perioden 1982-1986.

Barsjaj oppnådde berømmelse som en musikalsk tolk. Han er særlig kjent for sitt arrangement av Sjostakovitsjs Strykekvartett nr. 8 som spilte kammerorkester. I 2000, produserte Barsjaj en fullføring av Gustav Mahlers tiende symfoni, som ble etterlatt uferdig ved komponistens død. I tillegg har han spilt inn en rekke av Sjostakovitsjs originale verk. Mange av hans innspillinger har fått strålende kritikker og har vunnet flere internasjonale priser:

I 1954 giftet Barsjaj seg med Anna Martinson, en russisk maler og kostymedesigner, som var datter av den sovjetiske tegneserie-skaperen Sergey Martinson. De fikk en sønn, Walter Barsjaj, født 6. juni 1955. Etter deres skilsmisse i 1963, og hans neste ekteskap var med en japansk oversetter, ved navn Teruko Soda. Han giftet seg for tredje gang med en konsert-organist Elena. Barsjaj bodde i Sveits frem til sin død i 2010, i en alder av 86 år.

## Referanser


## Eksterne lenker
* 
* 
*
Tana Fellesliste

**Tana Fellesliste** (samisk: **Deanu Oktasašlistu**), forkortet TaFe/DeOl, er en norsk, samisk valgliste som ble etablert til kommunestyrevalget i Tana i 2007, der de fikk inn 2 representanter til kommunestyret. 

Tana Fellesliste fikk til sammen 175 stemmer, som var 11,4% av stemmene. Dette gjorde at Hartvik Hansen og Karen Inga Vars ble stemt inn i kommunestyret for Alta kommune. Sammen med Arbeiderpartiet og Senterpartiet fikk de flertall i kommunestyret, og dannet en felles politisk plattform.

## Se også
*Felleslista

## Referanser
Tistelskuddvikler

**Tistelskuddvikler** (*Lobesia abscisana*) er en sommerfugl i gruppen av viklere (Tortricidae).  

## Utseende
En middelsstor (vingespenn 12-14 millimeter), tettbygd vikler. Forvingen er gråbrunt spraglete med to lyse tverrbånd. Bakvingen er lyst gråbrun.
Larven er brungrønn med gulbrun hodekapsel.

## Levevis
Larvene utvikler seg inne i skudd av tistler (*Cirsium* spp.). De voksne sommerfuglene flyr i mai og igjen i juli-august, i to årlige generasjoner.

## Utbredelse
Arten er utbredt i Mellom- og Nord-Europa. I Norge finnes den langs kysten til Vest-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Lobesia]]* Guenèe, 1845
******** **tistelskuddvikler**, *Lobesia abscisana* (Doubleday, 1849)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lobesia_abscisana.html
* *Lobesia abscisana* på UK Moths: https://web.archive.org/web/20111017085356/http://ukmoths.org.uk/show.php?bf=1108
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364214

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Røsslyngsigdvikler

**Røsslyngsigdvikler** (*Ancylis unguicella*) er en sommerfugl i gruppen av viklere (Tortricidae).  

## Utseende
En middelsstor (vingespenn 13-18 millimeter) vikler med sigdformede forvinger. Forvingens grunnfarge er gulbrun eller gråbrun. Ved forkanten er den tallrike, tynne, hvite streker, den del av disse går sammen og danner to brede tverrbånd som når til bakkanten. Vingespissen er svart. Bakvingen er 
brunhvit.

## Levevis
Larvene lever på røsslyng (*Calluna vulgaris*) og purpurlyng (*Erica cinerea*).
De voksne sommerfuglene flyr mellom mai og juli.

## Utbredelse
Den er utbredt i Europa, unntatt i sørøst, og også i det nordlige Asia og Nord-Amerika. I Norge finnes den over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* delgruppe Enarmoniini
******** slekt *[[Ancylis]]* Hübner, 1825
********* **røsslyngsigdvikler**, *Ancylis unguicella* (Linnaeus, 1758)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/ancylis_unguicella.html
* *Ancylis unguicella* på UK Moths: https://web.archive.org/web/20111017041900/http://ukmoths.org.uk/show.php?bf=1117
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364239 

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Piktorialisme

**Piktorialismen** var en retning innen fotografisk kunst som oppsto omkring 1895, da det ble lettere for fotografer å bearbeide bilder selv. Både USA og England hevder å være opphav til retningen.

Bildene var gjerne viderebehandlet i mørkerommet eller fotografert med soft-fokusvirkemidler, med henblikk på virkninger som tilsvarte de herskende stilretninger innen malekunsten, og kanskje mest impresjonismen. Mange av bildene fra den tid er ettertraktede samlerobjekter.
Ska vi plocka körsbär i min trädgård?

**«Ska vi plocka körsbär i min trädgård?»** er en svensk sang med melodi og tekst av Börje Carlsson og Karl Gerhard Lundkvist. Sangen ble fremført av Ann-Christine Bärnsten i Melodifestivalen i 1975. Hun spilte den inn på single for Philips og fremførte den også i pausen i forbindelse med Melodifestivalen 2010.

«Ska vi plocka körsbär i min trädgård?» har blitt én av de Melodifestivalbidragene som fremdeles blir spilt regelmessig på radio mange år etter konkurransen.

Sangen fikk spesiell oppmerksomhet fordi den ikke utelukkende ble ansett å handle om å plukke kirsebær i en hage, men også billedlig om kjærlighet og sex. Dette fremgikk først senere for sangeren Ann-Chrstine Bärnsten. At sangen handler om kjærlighet og elskov fremgår allerede av det klassiske bildespråket som blir anvendt: Kirsebærene, hagen og plukkingen representerer den kvinnelige kroppen, kjærlighetsredet og kjærlighetsakten.

Den ble testet på Svensktoppen, hvor den lå i ni uker i perioden 13. april-8. juni 1975 med nummer fem som høyeste plassering.

The Honeypies spilte i 2004 inn en coverversjon av sangen.

Den ble også tolket av det svenske dansebandet The Drifters på albumet *Stanna hos mig* (2010)

## Norsk versjon
Andreas Diesen har skrevet en norsk tekst. På norsk bærer den tittelen «Vil du høste frukter».

### Innspilling
*Sissel Thomsen. Utgitt på singlen Triola TN&nbsp;684 i 1975.

## Referanser
Mørkerom

**Mørkerommet** er et lystett rom, der en kan håndtere lysfølsomme materialer som fotografisk film. Enkelte arbeidsoperasjoner må foregå i stummende mørke. Mange materialer behandles under mørkeromsbelysning, som gjerne er gul, orange eller rød. Fargen til mørkeromsbelysningen avhenger av fargefølsomheten til det fotografiske materialet.

I fotografiets barndom var et transportabelt mørkerom og diverse kjemikalier en del av reisebagasjen for en omreisende fotograf. Platene måtte gjerne prepareres på stedet, og fremkalles kort tid etter eksponering.

Et moderne permanent mørkerom er ofte delt i en våt og en tørr del. Dette for å forhindre søl av kjemikalier og vann på følsomt utstyr og materialer. 

Vanlig utstyr på et mørkerom i dag er:

* Forstørrelsesapparat for eksponering av fotopapir
* Kopieringsrammer for å holde fast fotopapiret under eksponering
* Koblingsur for forstørrer
* Lysbord for nærmere studier av negativer

* Dagslystanker for fremkalling av film
* Skåler til fremkalling av fotopapir og bladfilm
* Skylleutstyr for skylling av papirkopier
* Tørkeskap og snorer for tørking av film og kopier

## Eksterne lenker
*
Absolutt Underholdning

***Absolutt Underholdning*** er et norsk akualitetsprogram som ble sendt på TV 2 fra 2002 til 2006. Programmet presenterte ukas nyhetser på underholdnings- og kulturfronten.

Absolutt Underholdning ble lansert i 2002 og ble sendt hver hverdag i form av en halvtimes lang sending som ble sendt tidlig på kvelden. Fra sommeren 2006 ble programmet utvidet til en times lang sending som ble sendt én gang i uka. Siste sending ble sendt 20. desember 2006 og ble da lagt ned på grunn av lave seertall.

## Programledere
Absolutt Underholdning hadde flere programledere gjennom de fem årene programmet var på lufta:
*Stål Talsnes
*Connie Barr
*Guri Solberg (2004&ndash;2005)
*Pål Laache
*Henriette Bruusgaard
*Tone-Lise Skagefoss (september 2006&ndash;desember 2006)

## Referanser
Larry McDonald

**Lawrence Patton McDonald** (1935–1983) var en amerikansk demokratisk politiker. Han var medlem av Representantenes hus for Georgias 7. distrikt fra 1975 til sin død. Han var passasjer om bord på Korean Air Lines Flight 007, som ble skutt ned av sovjetiske raketter, og han ble deretter antatt død. McDonald var det eneste sittende medlemmet av den amerikanske Kongressen som ble drept av Sovjetunionen under den kalde krigen.

## Bakgrunn og yrkeskarrière
Larry McDonald ble født i den østlige delen av byen DeKalb County i Atlanta. Han var fetter av general George S. Patton. Som barn gikk han på privateog sneversynt skoler før han begynte ved en ikke-tverrkirkelig high school. Han brukte to år på high school før han avla eksamen der i 1951. Han studerte ved Davidson College fra 1951 og frem til 1953, der han brukte mye tid på å studere historie. Han gikk videre til å studere ved Emory University School of Medicine i en alder av 17 år, derfra ble han uteksaminert i 1957. Han ble senere utdannet urolog ved Grady Memorial Hospital.

Fra 1959 til 1961 tjenestegjorde han som kirurg i den amerikanske marinen, og var stasjonert ved marinebasen i Keflavík på Island. McDonald giftet seg med islenderen Anna Tryggvadottir, som han til slutt fikk har tre barn sammen: Tryggvi Paul, Callie Grace og til slutt Mary Elizabeth.

Etter at han kom tilbake fra militær tjeneste, praktiserte han medisin ved McDonald Urology Clinic i hjembyen Atlanta. Han fikk en økende interesse for politikk, og leste bøker om politisk historie og amerikansk utenrikspolitikk.  McDonalds lidenskapelig opptatthet av politikk førte til en skilsmisse med hans første kone.

## Politisk arbeid
Han var en konservativ demokrat, og var aktiv i en rekke sivile organisasjoner. Han var kjent for sin trofaste motstand mot kommunismen, og ble med i den konservative, antikommunistiske organisasjonen John Birch Society i 1966 eller 1967. McDonald satt som president i John Birch Society i 1983. Han var også medlem av Georgia State Medical Education Board, der han satt som formann mellom 1969 og 1974, National Historical Society og Cobb County Chamber of Commerce, og han fikk også en rekke sivile utmerkelser.

McDonald stilte som kandidat for Kongressen i 1972 men han mislykkes, før han ble valgt inn i Representantenes hus fra Georgias 7. distrikt i november 1974. Distriktet omfattet de fleste av Atlantas nordvestlige forsteder. Han giftet seg i 1975 med Kathryn Jackson, som han traff da han holdt en politisk tale i California. Han ble gjenvalgt til Kongressen fire ganger, og ble sittende frem til sin død den 1. september 1983. McDonald ble ofte motarbeidet av medlemmer i eget parti som mente at han var altfor konservativ.

## Referanser


## Eksterne lenker
* 
*
Tommy Douglas

**Tommy Douglas** (født 20. oktober 1904 i Falkirk i Skottland, død 24. februar 1986 i Ottawa i Canada) var en skotskfødt baptistprest som ble en fremtredende kanadisk sosialdemokratisk politiker. Han var statsminister i provinsen Saskatchewan fra 1944 til 1961 og satt i det kanadiske underhuset 1935–1944 og 1962–1979.

## Liv og virke
I 1930 giftet Douglas seg med Irma Dempsey, en musikkstudent ved Brandon College. De hadde en datter, skuespilleren Shirley Douglas, som senere giftet seg med skuespiller Donald Sutherland. Senere adopterte de datteren Joan, som utdannet seg til sykepleier. Douglas' barnebarn er den kjente skuespilleren Kiefer Sutherland fra TV-serien 24.

Etter utbruddet av den andre verdenskrig, vervet Douglas seg til den kanadiske hæren. Han ble dimittert etter en legeundersøkelse som satte søkelys på hans gamle beinproblemer. Douglas oppholdt seg fremdeles i Canada da hans medsoldater satte kursen for Hongkong. Hadde det ikke vært for sykdom, ville han ha vært sammen med regimentet sitt da dets medlemmer ble drept eller tatt til fange i Hongkong i løpet av desember 1941.

I 1962, fikk Douglas ærestittelen Doctor of Laws fra University of Saskatchewan. Han gikk av som leder for det politiske partiet New Democratic Party i 1971, men han beholdt sitt tidligere sete i det kanadiske underhuset. Han pensjonerte seg helt fra politikken i 1978. Etter dette satt han i styret for Husky Oil, et olje- og gasselskap.

I 1980 ble han tildelt æresgraden Doctor of Laws, honoris causa ved Carleton University i Ottawa. The Douglas-Coldwell Foundation ble etablert i 1971. I 1981 ble Douglas utnevnt til følgesvenn av Order of Canada. I 1985 ble han tildelt Saskatchewan Order of Merit. På midten av 1980-tallet, skapte Brandon University en bygning for en bygning til ære for Douglas og hans gamle venn, Stanley Knowles.

I juni 1984 ble Douglas hardt skadet da han ble truffet av en buss, men han kom seg raskt igjen. Han ble medlem av Det kongelige råd for Canada den 30. november 1984. I 1998 ble han innlemmet i Canadian Medical Hall of Fame. Douglas døde av kreft, 24. februar 1986, ved en alder av 81 år i Ottawa.

## Referanser


## Eksterne lenker
* 
*
18. Bergen

**18. Bergen** er en speidergruppe grunnlagt i 1929, som holder til på Starefossen i Bergen. Gruppen er tilknyttet Hordaland krins og Norges speiderforbund, og hadde i 2007 omtrent 60 medlemmer.

De to speidergruppene 17. og 18. Bergen ble startet den 11. september 1929, da 3. Bergen ble delt i tre grupper. Sammen dannet de tre gruppene 2. Bergen avdeling. Senere har både 3. Bergen og 17. Bergen blitt nedlagt, og 18. Bergen har i mange år vært den eneste speidergruppen som dekker Haukeland skoles krets. I tillegg har gruppen speidere fra Kronstad, Slettebakken og Christi Krybbe skoler.

Siden begynnelsen av 1950-tallet har 18. Bergen holdt til på Starefossen Gård ved Fløifjellets rot, noe som har vært et godt utgangspunkt for gruppens satsing på friluftsliv. Frem til begynnelsen av 1980-tallet hadde gruppen bare gutter som medlemmer. Først ble en egen jentetropp med navnet «Bergen 18» startet, men allerede i 1984 ble den slått sammen med guttetroppen, og siden den gang har troppen bestått av både gutte- og jentepatruljer

Speidergruppens nettside, 18bergen.org, ble startet i 2003, og vant i 2006 og 2010 Norges speiderforbunds pris «Det gyldne tastetrykk» for beste nettsted for speidergrupper i Norge.

## Galleri

File:18_Bergen_meeting_Lord_Rowallan_1950.jpg|Speidere fra 18. Bergen møter leder for The Scout Association, Lord Rowallan i Gilwell Park (1950).
File:Kretsleir_Valøy_1978_teltportal.jpg|18. Bergens område på Bergen Krets sin kretsleir på Valøy (nær Leirvik i 1978.
File:18_Bergen_50_year_anniversary_1979.jpg|18. Bergens 50-årsjubileum i 1979.
File:18 Bergen pinseleir 2008 Gåssand.jpg|Gruppens årlige pinseleir ved Sølverelvas utløp i Os er en tradisjon som minst strekker seg tilbake til før andre verdenskrig.


## Referanser




## Eksterne lenker
*
Jack Abramoff

**Jack Abramoff** (født 28. februar 1959 i Atlantic City, New Jersey) er en amerikansk tidligere lobbyist og forretningsmann. Abramoff satt fengslet i tre og et halvt av en dom på seks år for bedrageri, svindel og skatteunndragelse.

Abramoff ble den 3. januar 2006 kjent skyldig i tre forbrytelser i en føderal domstol i Washington D.C. Anklagene lød på bedrageri av flere indianerstammer, og for å ha begått korrupsjon av offentlige tjenestemenn. De fire stammene Abramoff og hans medarbeidere ble anklaget for å bedra, er Michigan's Saginaw Chippewas, Californias Agua Caliente, Mississippi Choctaws og Louisiana Coushattas. Abramoff er dømt for bedrageri av flere titalls millioner av dollar av disse indianerstammene.

Abramoff har antydet at han visste at USA kom til å invadere Irak før den amerikanske offentligheten fikk vite det. Dette viste han angivelig fordi han var en nær venn av flere av de nære rådgiverne til daværende president George W. Bush.

## Referanser


## Eksterne lenker
* 
*
DMZ (andre betydninger)

**DMZ** er en engelsk forkortelse for Demilitarisert sone.

Militær bruk:
* DMZ
** DMZ (Korea)

DMZ brukes også innen andre områder enn de militære:
* DMZ (datanettverk)
Bjørkesigdvikler

**Bjørkesigdvikler** (*Ancylis uncella*) er en sommerfugl i gruppen av viklere (Tortricidae).  

## Utseende
En middelsstor (vingespenn 15-20 millimeter) vikler med litt smale, sigdformede vinger. Forvingens grunnfarge er rødbrun, i bakkanten med to grå flekker, ved framkanten med korte, lyse streker.
Bakvingen er bred, tynn og blekbrun.

## Levevis
Larvene lever på bjørk (*Betula* spp.) og røsslyng (*Calluna vulgaris*).
De voksne sommerfuglene flyr i mai-juni.

## Utbredelse
Arten er utbredt i Europa, unntatt Den iberiske halvøya og de sørøstlige delene, og i det nordlige Asia.
I Norge finnes den over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* delgruppe Enarmoniini
******** slekt *[[Ancylis]]* Hübner, 1825
********* **bjørkesigdvikler**, *Ancylis uncella* (Denis & Schiffermüller, 1775)

## Referanser


## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/ancylis_uncella.html
* *Ancylis uncella* på UK Moths: https://web.archive.org/web/20111017045008/http://ukmoths.org.uk/show.php?bf=1118
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364240

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Ospesigdvikler

**Ospesigdvikler** (*Ancylis laetana*) er en sommerfugl i gruppen av viklere (Tortricidae).  

## Utseende
En middelsstor (vingespenn 13-18 millimeter) vikler med sigdformede forvinger. Disses grunnfarge er hvit, ulikt de andre sigdviklerne som stort sett er brune eller grå. I likhet med en del andre viklere ligner den på fugleskitt når den sitter stille. Forvingen har svarte eller mørkbrune tegninger ved bakkanten og små, svarte flekker ved framkanten. Vingespissen er svart og rødbrun. Bakvingen er brunhvit, mørkere ytterst.

## Levevis
Larven lever på osp (*Populus tremula*).
De voksne sommerfuglene flyr i mai-juni.

## Utbredelse
Arten er utbredt over det meste av Europa, unntatt i sørvest og sørøst, og i det nordlige Asia. I Norge finnes den spredt nord til den sørlige delen av Nordland, men er sjelden på Vestlandet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* delgruppe Enarmoniini
******** slekt *[[Ancylis]]* Hübner, 1825
********* **ospesigdvikler**, *Ancylis laetana* (Fabricius, 1775)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/ancylis_laetana.html
* *Ancylis laetana* på UK Moths: https://web.archive.org/web/20111016171946/http://ukmoths.org.uk/show.php?bf=1123
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364241

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Richard Blumenthal

**Richard M. Blumenthal** (født 13. februar 1946 i New York City) er en amerikansk senator som representerer Det demokratiske parti og Connecticut. Han ble valgt inn i USAs senat under senatorvalget i Connecticut 2010, og ble innsatt 3. januar 2011. I valget brukte hans republikanske motkandidat over 50 millioner dollar, mens Blumenthal brukte 8,5 millioner.

17. mai 2010 publiserte *[[The New York Times]]* en avslørende artikkel om Blumenthals militærkarriere. Under folkemøter pleide Blumenthal konsekvent å si at han hadde tjenestegjort i Vietnam, mens avisen viste at Blumenthal hadde tatt aktive grep for ikke å bli sendt ut i krigen. 

Blumenthal var Connecticuts valgte justisminister fra 1991 til han ble senator i 2011.

## Referanser


## Eksterne lenker
*
«Fram» (transportfartøy)

**«Fram»** var et transportfartøy i den norske marinen, fra den ble sjøsatt i 1900 til den ble solgt og ombygget til lekter i 1946. I 1955 ble den ombygget til lastebåt, og hadde navnene «Oborg», «Uløy», «Tunstein» og «Siw Aina».

I 1909 ble «Fram» brukt som moderskip for Norges første ubåt, nemlig «Kobben» (A-1). I 1910, 1919, 1921, 1923, 1924 og 1925 var «Fram» på ekspedisjoner rundt Svalbard; i 1925 assisterte hun Roald Amundsens flyekspedisjon mot Nordpolen.

«Fram» ble dessuten brukt i oppsynstjeneste på Finnmarkskysten i 1913, 1920 og 1923. Ved invasjonen av Norge 9. april 1940 lå «Fram» som bevoktningsbåt i Oslofjorden, og patruljerte mellom Tresteinen og Torbjørnskjær fyr. 13. april lå hun til kai i Tønsberg, og ble overtatt av tyske styrker uten kamp. Hun ble i tysk tjeneste omdøpt «Armin», og ble gjennom hele krigen benyttet som losjiskip i Oslo. Etter krigen ble hun tilbakelevert til marinen, men alt i 1946 ble hun solgt og ombygget til lekter.

I 1955 ble skroget solgt igjen, og denne gang ble «Fram» ombygget til sivil lastebåt. Hun seilte resten av sine dager under navnene «Oborg», «Uløy», «Tunstein» og «Siw Aina». Hun ble tatt ut av tjeneste og senket i 1982.
Dvergsigdvikler

**Dvergsigdvikler** (*Ancylis comptana*) er en sommerfugl i gruppen av viklere (Tortricidae).  

## Utseende
En liten (vingespenn 10-14 millimeter) vikler med sigdformede forvinger. Disse er brune med hvite tegninger som består av en stor, V-formet tegning og korte, skrå streker ved framkanten i vingens ytre del. Bakvingene er hvite med litt brun bestøvning i den ytre delen.

## Levevis
Larvene lever på ulike planter i rosefamilien, blant andre blodtopp, murer, jordbær, roser, reinrose og bringebær. I Europa flyr arten i to årlige generasjoner, i april-juni og i juli-september. I USA kan det også forekomme en tredje generasjon. Denne arten kan gjøre noe skade på dyrking av jordbær og bringebær, mest i USA.

## Utbredelse
Den er utbredt i Europa fra Spania og nordover, videre østover til Japan, og også over mye av Nord-Amerika. I Norge forekommer arten spredt nord til Finnmark, men ikke på Vestlandet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* delgruppe Enarmoniini
******** slekt *[[Ancylis]]* Hübner, 1825
********* **dvergsigdvikler**, *Ancylis comptana* (Frölich, 1828)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/ancylis_comptana.html
* *Ancylis comptana* på UK Moths: https://web.archive.org/web/20111016230747/http://ukmoths.org.uk/show.php?bf=1116
* Eurasian Tortricidae: *Ancylis comptana* https://web.archive.org/web/20110607214243/http://nlbif.eti.uva.nl/bis/tortricidae.php?selected=beschrijving&menuentry=soorten&id=113
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364244

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Tanner

**Tanner** kan referere til:

* Adam Tanner, tidligere fotballspiller
* Jacob Tanner, norsk-amerikansk lærer og prest
* Jean Tanner, norsk-sveitsisk gårdbruker og dyrlege
* John Tanner, hovedkarakter i den fiktive historien utspilt i videospillet ''Driver''.
* Joseph R. Tanner, amerikansk astronaut
* Lauri Tanner, finsk sportsutøver
* Roscoe Tanner, amerikansk tennisspiller
* Sixpence, britisk mynt, ofte kalt en *tanner*.
* Tanner Hall, en skikjører
* Tanner Sportwaffen, sveitsisk våpenprodusent
* Väinö Tanner, finsk politiker
* Tanner (navn), et fornavn
Frase

**Frase** har flere betydninger:

* Frase (grammatikk)
* Frase (uttrykk)
* Frase (musikk)

## Se også
* Fraser
Dagny (andre betydninger)

**Dagny** har flere betydninger:

*Dagny, kvinnenavn
*Dagny (sang), svensk sang
*Dagny (film), en norsk spillefilm fra 1977
*Dagny (Seine-et-Marne), kommune i Frankrike
*Dagny (norsk popartist), Dagny Norvoll Sandvik
David Crane

**David Crane** er navnet til flere personer.

* David Crane (produsent) &ndash; amerikansk manusforfatter og produsent
* David Crane (videospilldesigner) &ndash; amerikansk videospilldesigner
Oranienbaum slott

**Oranienbaum** slott ligger i byen Oranienbaum-Wörlitz i den tyske delstaten Sachsen-Anhalt.

## Geografi

Slottet som befinner seg i bydelen Oranienbaum, ligger øst for Dessau-Rosslau.

## Historie
Byggearbeidene startet i 1683 på slottet som ble oppført for fyrstinnen Henriette Catharina av Oranien-Nassau, hustru av Johann Georg II. (Anhalt-Dessau). Henriette Catharina var født prinsesse av Huset Oranien-Nassau. Byggmesteren som fikk oppdraget var Cornelis Ryckwaert fra Nederland som på denne tiden arbeidet i Brandenburg. I første omgang ble det bare oppført ett slott og anlagt en 280 dekar stor barokkpark i nederlandsk stil. Samtidig anla Ryckwaert også byen Oranienbaum basert på geometriske linjer. Etter fyrstens død i 1693 ble Oranienbaum ombygget til enkesete for fyrstinne Henriette Catharina til dagens slott med tre fløyer. Rommene ble utsmykket med kostbare lærtapeter. I kjelleren ble det anlagt den fremdeles eksisterende sommerspisesal med nederlandske keramikkfliser fra Delft. 

Etter Henrietta Catharinas død i 1708 ble slottet bare benyttet som jaktslott av fyrstene til Anhalt-Dessau. Fyrst Leopold III av Anhalt-Dessau viste imidlertid interesse for slottet. Han foretok ombygning av slott og park i 1780. Flere rom ble innredet i keiserlig kinesisk stil. Den ene barokke øyhagen ble utformet mellom 1793 til 1797 etter ideer av den engelske hagearkitekt Willian Chambers til den eneste engelsk-kinesiske hage i Tyskland, med en femetasjes pagode, et tehus og flere buebroer. 

Sør i parken ble i 1811 den 175 meter lange orangeriet bygget, forøvrig ett av de største i Europa. Her er det fra oppføringen uten stans drevet frem en stor samling sitrusplanter så vel som andre sjeldne buskvekster.

Etter den andre verdenskrigen brukte DDR slottet til eksternlager for statsarkivet i Sachsen-Anhalt. Fra 2003 er slottet åpent for publikum. Restaureringsarbeidene er ennå ikke avsluttet, men de rommene som er gjort tilgjengelige gir et inntrykk av fordums prakt og storhet. Dronning Beatrix besøkte slottet 3. mars 2004 for å holde seg orientert om fremdriften av slottet som en gang hadde tilhørt en av hennes slektninger.

Byanlegget som er geometrisk bygget opp, slottet og parken er i dag et sjeldent eksempel på et overveiende nederlandsk preget barokkanlegg i Tyskland.

Slottsparken har fri entré, slottet kan besøkes mot inngangspenger, mens pagoden bare kan besøkes på forespørsel. Tehuset er ennå ikke ferdig restaurert.

Oranienbaum slott er fra 2000 som en del av Parkanleggene i Dessau-Wörlitz, oppført på UNESCOs liste over verdens kulturarv.

## Eksterne lenker
* 

* Orangeriet i Oranienbaum slott
Sahitya Akademi

**Sahitya Akademi** (devanagari: साहित्य अकादमी ) er Indias nasjonale akademi for skjønnlitteratur. Det er en organisasjon som er dedikert å fremme litteratur i indiske språk. Organisasjonen ble grunnlagt den 12. mars 1954. Den er støttet av, men er likevel uavhengig av, den indiske regjeringen.

Sahitya Akademi organiserer nasjonale og regionale *workshops* og seminarer, gir pengestøtte til forfattere for forskning of reiser, utgir bøker og tidsskrifter, deriblant *Encyclopaedia of Indian Literature*, og utdeler den årlige Sahitya Akademi litteraturpris på 50,000 indiske rupier i hvert av de 24 språkene som den støtter, såvel som *[[Sahitya Akademi Fellowship]]* for livslange bidrag. *Sahitya Akademi Library* er et av de største flerspråklige bibliotekene i India, med en rik samling bøker om skjønnlitteratur og beslektede emner. Det utgir også to månedlige litterære tidsskrifter &ndash; *Indian Literature* på engelsk og *Samkaleen Bharatiya Sahitya* på hindi.
Stor seljesigdvikler

**Stor seljesigdvikler** (*Ancylis geminana*) er en sommerfugl i gruppen av viklere (Tortricidae).  

## Utseende
En middelsstor (vingespenn 14-20 millimeter) vikler med sigdformede forvinger. Forvingenes fremre del av gråbrun, den bakre delen brun-beige, skillet mellom de to fargene er skarpt og S-formet. Som vanlig for slekten sigdviklere er den noen korte, hvite skråstreker på vingens framkant nær spissen. Bakvingen er brunhvit. Arten er meget lik på den beslektede liten seljesigdvikler (*Ancylis diminutana*), for å skille disse to artene sikkert må man dissekere kjønnsorganene.

## Levevis
Larven lever inne i en opprullet bladkant på et selje (*Salix caprea*)-blad

## Utbredelse
Arten er utbredt over hele Europa og finnes også i det nordlige Asia og i Nord-Amerika. Den er funnet spredt nord til den sørlige delen av Nordland i Norge.

## Systematisk inndeling

* sommerfugler (Lepidoptera)
** gruppe Heteroneura 
*** gruppe Apoditrysia
**** gruppe / overfamilie viklere (Tortricoidea) 
***** familie viklere (Tortricidae) 
****** delgruppe Olethreutinae
******* delgruppe Enarmoniini
******** slekt *[[Ancylis]]* Hübner, 1825
********* **stor seljesigdvikler**, *Ancylis geminana* (Donovan, 1806)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/ancylis_geminana.html
* *Ancylis geminana* på UK Moths: https://web.archive.org/web/20111016222017/http://ukmoths.org.uk/show.php?bf=1119
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364246

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
E.T. the Extra-Terrestrial (andre betydninger)

**E.T. the Extra-Terrestrial** er den engelske tittelen på filmen E.T..

Andre bruksområder:
* E.T. the Extra-Terrestrial (album) &ndash; filmens soundtrackalbum utgitt av Michael Jackson
* ''E.T. the Extra-Terrestrial'' (videospill), et videospill gitt ut i 1982
Astor Larsen

**Jan Astor Larsen** (født 30. august 1949 i Oslo) er en norsk journalist og redaktør.

## Bakgrunn og virke
Larsen engasjerte seg tidlig på venstresiden i norsk politikk, og var i 1960-årene medlem av Sosialistisk Folkepartis ungdomsorganisasjon Sosialistisk Ungdomsforbund. Han gikk på Teisen skole i Oslo, og var den første formannen i SUFs lag på Bryn/Hellerud. Dette laget ble snart et senter for den marxist-leninistiske opposisjonen i organisasjonen. På landsmøtet i 1967 ble Larsen valgt til redaktør for SUFs tidsskrift *[[Rebell (magasin)|Ungsosialisten]]*. I denne perioden ble bladet det sentrale organet i den unge ml-bevegelsen.

Larsen er fagutdannet som trykker, har arbeidet i barnehage, og arbeidet en tid i ml-bevegelsens trykkeri Duplotrykk.

Senere begynte han som journalist i *[[Klassekampen]]*, der han arbeidet fra 1985 til 2001. Som utenriksjournalist i avisen besøkte han en rekke konfliktområder. I 1988 var han blant de første journalistene som kom til den kurdiske byen Halabja nord i Irak, og dokumenterte massakren der 5000 ble gasset til døde, og oppimot 10&nbsp;000 skadet i Saddam Husseins anfal-offensiv mot kurderne. Den gang opplevde han laber interesse for saken i norsk mediaverden, noe han mener kom av at USA og vesten på denne tiden var allierte med Saddam. I 2009 ble han utnevnt til «æresborger av Halabja» for sin innsats med å dekke katastrofen. 

Under rettssaken mot Saddam Husseins fetter Ali Hassan al-Majid («Kjemiske Ali») i Bagdad i 2009 var Larsen vitne. 

Larsen var redaktør i LO-bladet *Ledelse og Teknikk*, tidsskriftet til Forbundet for Ledelse og Teknikk, fra 2001 til han ble pensjonist i 2019.

## Bibliografi
* *Indonesia – en ny tiger?* (sammen med Pål Steigan), Internasjonalt utvalg i AKP, Oslo (1995) ISBN 82-992848-5-6

## Referanser
Brun sigdvikler

**Brun sigdvikler** (*Ancylis upupana*) er en sommerfugl i gruppen av viklere (Tortricidae).  

## Utseende
En middelsstor (vingespenn 13-20 millimeter) vikler med sigdformede forvinger. Disse er gråbrune med brunrøde spisser. Langs framkanten i den ytre delen er det korte, hvite skråstreker. Bakvingen er gråbrun.

## Levevis
Larven lever mellom sammenrullede blader av bjørk (*Betula* spp.) eller alm (*Ulmus* spp.), som den etter hvert kan snaugnage slik at bare nervene står igjen.
De voksne sommerfuglene flyr i mai-juni.

## Utbredelse
Den er utbredt i Mellom- og Nord-Europa og i det nordlige Asia. I Norge er den bare kjent fra Rygge i Østfold. Den blir vurdert som Nær truet (NT) i Norsk rødliste for arter fra 2010.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* delgruppe Enarmoniini
******** slekt *[[Ancylis]]* Hübner, 1825
********* **brun sigdvikler**, *Ancylis upupana* (Treitschke, 1835)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/ancylis_upupana.html
* *Ancylis upupana* på UK Moths: https://web.archive.org/web/20111016182346/http://ukmoths.org.uk/show.php?bf=1121
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364245

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Tyler Perry

**Tyler Perry** (født Emmitt Perry jr. den 13. september 1969 i New Orleans, Louisiana) er en amerikansk skuespiller, regissør, dramatiker, produsent og forfatter av flere kjente film-manus og bøker. 

Perry var en vellykket teaterartist, da han begynte å få en nasjonal kjendis-status i 2005 for utgivelsen av hans første film, *Diary of a Mad Black Woman*. I 2009 ble Perry rangert av Forbes Magazine som den sjette mest betalte mann i Hollywood. Per juli 2009 hadde Perrys filmer spilt inn nesten $ 400 000 000 på verdensbasis. 

Perrys familie besto av hans foreldre og tre søsken. Hans barndom var langt fra ideell. Perry sa en gang om hans far: «hans eneste svar på alt, var å slå det ut av deg». Som barn gikk Perry en gang så langt som å forsøke å begå selvmord i et desperat forsøk på å unnslippe farens voldelige oppførsel. I motsetning til farens oppførsel, tok moren hans ham med til kirken hver uke, hvor han fikk en viss følelse av trygghet og tilfredshet. Som 16-åring, fikk han lovlig endret etternavnet sitt fra Emmitt til Tyler i et forsøk på å distansere seg fra sin far. 

Enkelte kritikere, deriblant kjente afroamerikanere, har hevdet at Perrys film-arbeider opprettholder negative rasistiske stereotypier om afroamerikanere. Perry hevder å være en hengiven kristen. Han har blitt gode venner med andre kjente TV-personligheter som f.eks. Oprah Winfrey, Will Smith og Janet Jackson. 

Den 8. desember 2009 døde Tylers mor, Willie Maxine Perry i en alder av 64 år, etter en periode med sykdom. Fra og med 2010, er Perry fortsatt ugift. Han bor og arbeider i det sørvestlige Atlanta hvor han driver sine egne TV-studioer. I august 2010 ble det rapportert at Perry hadde kjøpt en eiendom på ca. 230.000 kvadratmeter i forstaden Johns Creek, Atlanta. Perry skal angivelig ha planer om rive ned det allerede eksisterende herskapshuset og i stedet bygge et nytt, miljøvennlig hjem på eiendommen.

## Referanser


## Eksterne lenker
* 
*
Syvers orkester

**Syvers orkester** er ei norsk gammeldansgruppe som ble stifta i , og kommer fra Nord-Gudbrandsdalen.

## Besetning
* Stein Magne Eggen – trekkspill
* Syver Olstad – trekkspill og gitar
* Tonje Lien Barkenæs – fele
* Svein Ove Brun – gitar og kontrabass
* Geir Marius Thorud – kontrabass og torader

## Diskografi
**Syvers* (Lydmakeriet - 2010) - 
*Ferd (2016)

## Meritter
**2009 Seier på Storefjelltreffet*
**2010 Seier på Storefjelltreffet*
**2010 Gull på Landsfestivalen i gammeldansmusikk, [[Nordfjordeid]]*

## Referanser